Source: http://ihmisoikeus.blogspot.com/2011/03/
Timestamp: 2019-01-21 02:46:38+00:00
Document Index: 14837701

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ihmisoikeus ja uskonnonvapaus: maaliskuuta 2011
Lisätietoa Pakistanin vähemmistöministerin murhasta
Tri Paul Bhatti, murhatun Shahbaz Bhattin vanhempi veli, on äskettäin valittu Pakistanin vähemmistöjärjestö All Pakistan Minorities Alliancen eli APMA:n puheenjohtajaksi. Paul Bhatti on ilmaissut vakavan huolensa veljensä murhaa koskevasta tutkinnasta. ”On kulunut jo kolme viikkoa, eivätkä viranomaiset ole sanoneet mitään Pakistanin kansalle tai sureville vähemmistöille. Eikä hänen seuraajaansa parlamenttiin ole nimetty.” Dr Bhatti on vaatinut Pakistanin hallitukselta ”juridisen komitean” perustamista veljensä murhan tutkimista varten. Kun luodit olivat lävistäneet Shahbaz Bhattin auton ja murhaajat olivat paenneet, ajoneuvon ympäriltä löytyi al-Qaidan ja sen Punjabilaisen haaran kirjoittamia pamfletteja.
Pakistanin turvallisuusviranomaisten 20. maaliskuuta 2011 julkaiseman raportin mukaan yksi murhaajista on pidätetty. Hänen ilmoitetaan tunnustaneen teon ja kertoneen, että hänen rikoskumppaneillaan ”oli suunnitelmia murhata muitakin parlamentin jäseniä”.
Nuori johtaja Johnson Gill sanoo: ”Hallitus on menettämässä kansan luottamuksen. Pääministeri on neuvotellut Paul Bhattin nimittämisestä hänen erikoisasiantuntijakseen vähemmistöasioissa, mutta asiassa ei ole tapahtunut edistystä.” Shahbaz Bhattin väkivaltainen murha on johtanut moniin kansalaisjärjestöjen ja uskonnollisten vähemmistöjen mielenosoituksiin.
Lähde: www.assistnews.net ja MKY
Lähettänyt Ihmisoikeus klo 21.45 Ei kommentteja:
Tunnisteet: Islam, Pakistan
Pakistanissa Muhammedin pilkasta vangittu kristityn kuolemaa epäillään murhaksi
Pakistanilainen kristitty Qamar Davidin oli kärsimässä elinikäistä vankeusrangaistusta Muhammedin pilkasta syytettynä kun hän kuoli Karachin keskusvankilassa 15.3.2011. Hänen kuolemaansa epäillään murhaksi. Qamarin henkeä oli uhkailtu siitä lähtien kun häntä ja muslimimiestä syytettiin kesäkuussa 2006 Muhammedia halventavien tekstiviestien lähettämisestä.
Helmikuussa 2010 Qamar tuomittiin elinkautiseen vankeuteen Pakistanin laajasti kritisoitujen jumalanpilkkalakien mukaan. Pervaiz Chaudhry toimi Qamarin asianajajana kunnes tappouhkaukset heinäkuussa 2010 pakottivat hänet luopumaan tehtävästä. Hän sanoi, että Qamarin oikeudenkäynti oli pelkkä valeoikeudenkäynti ja että todisteet häntä vastaan olivat tekaistut. ”Ei David kuollut sydänkohtauksesta, kuten vankilaviranomaiset sanovat. Häntä oli uhkailtu oikeudenkäynnin alusta asti, ja hän oli lähettänyt kirjallisen anomuksen turvallisuutensa takaamisesta, mutta mitään ei ollut tehty.” Vankilaviranomaisten antamat ristiriitaiset tiedot ovat myös herättäneet epäilyjä kuolemantapauksesta.
Lähde: Opendoorsuk.org ja MKY-viikkoraportti
Lähettänyt Ihmisoikeus klo 20.57 Ei kommentteja:
Uskonnonvapauden kehittyminen Egyptissä
Egyptin kansannousun aikaan Egyptin kristityt ovat joutuneet usein väkivallan uhreiksi. Positiivisena asiana on se, että armeija on aloittanut tulipalossa 4. maaliskuuta vaurioituneen kirkon jällenrakennustyöt. Viranomaisten puolelta tullut myönteinen aloite oli seurausta kristittyjen mielenosoituksista Kairon keskustassa. Mielenosoituksiin osallistui myös muslimeja ja Tahrir-torilla kuulunut iskulause, ”Kaikki egyptiläiset ovat yhtä”, kuului taas.
Maaliskuun 19. päivänä 2011 toimitettiin kansanäänestys Egyptin perustuslakiin ehdotetuista muutoksista. Tässä vaiheessa muutoksia oli ehdotettu vain presidentin ja parlamentin vaaleja koskeviin säännöksiin. Perustuslain laajempi uudistus on jätetty odottamaan uuden presidentin ja parlamentin.
Yksi perustuslain uudistuksessa käsiteltävä kysymys on vallan jakautuminen presidentin, parlamentin ja tuomioistuinten välillä. Toinen tärkeä kysymys on perustuslain säännös, joka määrää islamin maan valtionuskonnoksi ja islamilaisen sharian kaiken lainsäädännön pohjaksi. Mm. kristityt ovat vaatineet tämän säännöksen poistamista tai muuttamista.
Lähde: www.meconcern.org ja MKY
Egyptin kansannousu
Egyptin kansannousun aiheuttaman sekasorron aikana on ilmennyt lisääntyvää väkivaltaa Egyptin kristittyä vähemmistöä kohtaan. Mutta kansannousun seurauksena on ollut myös positiivista kehitystä uskonnonvapaudessa.
Egyptin korkeinoikeus on tehnyt päätöksen, että kristityt, jotka ovat kääntyneet muslimiksi ja sitten takaisin kristityiksi, saavat muuttaa henkilötodistukseen uskonnokseen kristinuskon. Tähän asti vain muslimiksi kääntyneillä oli mahdollisuus muuttaa uskontonsa henkilötodistukseen. Tuhannet kristityt ovat hyödyntäneet jo tätä uutta mahdollisuutta.
Mubarakin sisäministeri Habib El Adly on joutumassa oikeuteen syytettynä mm. osallisuudesta Aleksandrian tammikuiseen pommi-iskuun, jossa kuoli 23 kristittyä. Sisäministerillä väitetään olleen tietoja, joiden perusteella hän olisi voinut estää iskun.
Molemmat tapaukset ovat ennennäkemättömiä Egyptin sisäpolitiikassa.
Lähettänyt Ihmisoikeus klo 19.39 Ei kommentteja:
Kuoleman tuomio vaihtui vapaudeksi
Said Musa on vapautettu vankilasta Afganistanissa. Hänet oli tuomittu kuolemaan kristillisen uskonsa tähden, koska hän oli kääntynyt muslimista kristityksi.
Useiden kristillisten ihmisoikeusjärjestöjen kampanjan seurauksena tapaus sai paljon julkisuutta. Tämän seurauksena Said Musa vapautettiin ja hän pääsi poistumaan maasta. Hänen perheensä oli asunut jo jonkin aikaa Pakistanissa. Musalla on kuusi lasta.
Yksi Said Musan vapauttamista ajanut järjestö oli Barnabas Aid. Järjestö on edelleen huolissaan muiden afganistanilaiskristittyjen tilanteesta. Afganistanilainen kristitty, Shoaib Assadullah, on edelleen odottamassa teloitustuomiota afganistanilaisessa vankilassa. Hänet on vangittu myös siksi kun hän kääntyi islamista kristityksi.
Lähettänyt Ihmisoikeus klo 19.27 Ei kommentteja:
Tunnisteet: Afganistan, Islam
9 kristittyä tapettu ja 150 loukkantunut 15 000 muslimin ja Egyptin armeijan hyökkäyksessä
Kopteja vastaan on hyökätty jälleen Egyptissä. Hyökkäys tapahtui 9.3.2011. Tapahtumasta kertoo Isä Abram Fahmy, joka on St. Simon Tanner luostarin pappi Mokatam Hillsissä Kairon laita-alueilla. Tässä muslimien hyökkäyksessä kuoli yhdeksän koptia ja loukkaantui 150, joista 45 vakavasti. Hyökkäyksen aikana Egyptin armeija tulitti kopteja kovilla ammuksilla.
Välikohtaus alkoi kun 500 Koptimielenosoittajaa Manshier Nasr kaupunginosasta olivat matkalla liittymään koptien protestiin osoittamaan solidaarisuutta Soul Atfifin kylän kopteille, jotka ovat joutuneen pakenemaan kylästään. Soul Atfifin kylän kopteja vastaa oli muutamaan päivää aiemmin hyökännyt 4000 muslimin väkijoukko, polttanut heidän kirkkonsa ja ajaneet heidät pois kylästään. Lähes 15 000 muslimia läheiseltä Sayeda Aisha ja Mokattam alueelta oli kopteja vastassa. Väkijoukko oli aseistettu tuliaseilla, jopa automaattiaseilla.
Yhteenotto alkoi kun muslimijoukko alkoi syytää kivillä koptimielenosoittajia. Tämän jälkeen he heittivät kopteja polttopuolloilla. Silminnäkijöiden mukaan koptit kutsuivat armeijan suojelemaan heitä. Armeijan saapui paikalle mukanaan 10 tankkia. Aluksi sotilaat seisoivat katsomassa tilannetta kunnes alkoivat ampua ilmaan ja lopulta suoraan kopteja kohti kovilla ammuksilla.
"Olimme toisella puolella ja muslimit toisella. Kopteja oli satoja loukkaantuneena", sanoi silminnäkijä. "Muslimit ampuivat myös armeijan tankkien takaa."
Loukkaantuneille annettiin ensiapua lähellä olevan luostariin perustetussa klinikassa. "Mutta paikalla oli vain kolme lääkäriä, se ei ollut riittävästi huolehtimaan kaikista loukkaantuneista", sanoi kirkon hoitaja. Erään lääkärin mukaan kaikki vammat olivat ampumahaavoja. Yksityiset henkilöt kuljettivat loukkaantuneita eri puolille Kairoa, koska ambulanssit kieltäytyivät vastaamaan heidän kutsuihin.
Muslimit tukkivat päätien ja koptien ajoneuvoja takavarikoitiin ja kuljettajia pahoinpideltiin. Kahdeksan kotia ja 20 koptien omistamaan teollisuuslaitosta ja useita ajoneuvoja poltettiin.
Asianajaja Wagih Anwar Abou Saad, joka oli tapahtuman silminnäkijänä, kertoi Free Coptic Voice -radioasemalle, että armeija on ampunut kovilla ammuksilla kopteja. "Armeija antoi muslimien myös ampua tankkien takaa", hän sanoi.
Koptit ovat osoittaneet mieltään 5.3.2011 eteenpäin istumalla Egyptin TV-aseman edessä Kairossa, koska armeija ei ole toteuttanut lupaustaan luovuttaa Soulin kylän poltettua kirkkoa takaisin kristityille. 4000 hengen muslimijoukko poltti kirkon ja on pitänyt sitä vallassaan sen jälkeen.
Lähde: Assyrian International News Agency, http://aina.org/news/20110308211907.htm
Lähettänyt Ihmisoikeus klo 21.17 Ei kommentteja:
Lähes neljäntuhannen muslimin väkijoukko hyökkäsi kopti-kristittyjen koteihin 5.3.2011 Soulin kylässä, Atfif Helwanin alueella. Kylä sijaistsee 30 km päässä Kairosta. Väkijoukko sytytti palamaan St. Minan ja St. Georgen kirkkorakennuksen. Kirkon pastori Isä Yosha ja kolme diakonia jäivät sisälle kirkkoon. On vielä epävarmaa kuolivatko he palossa vai kaappasiko muslimijoukko heidät.
Paikalla olleiden mukaan väkijoukko esti palokuntaa pääsemästä kylään. Armeijan joukko, joka oli ollut kaksi edellistä päivää lähellä olevassa Bromilin kylässä kieltäytyi aluksi menemästä suojelemaan kopteja. Kun armeija lähetti lopulta kolme panssarivaunua kylään, muslimien vanhimmat käskivät heitä palaamaan väittäen, että tilanne oli jo rauhoittunut.
Tapahtuman jälkeen kylään on asetettu ulkonaliikkumiskielto. Kylässä asuu 12 000 kopti-kristittyä.
Tämä väkivaltaisen tapahtuman käynnisti koptimiehen, Ashraf Iskander, ja musliminaisen suhde. Päivää ennen väkivaltaista tapahtumaa kylässä oli kylän muslimijohtajien ja koptimiehen perheen sekä musliminaisen perheen välinen neuvottelu suhteesta, jota muslimit eivät hyväksyneet. Kokouksessa oli päätetty, että Ashrafin Iskanderin tulisi lähteä pois kylästä. Muslimit olivat jo polttaneet hänen talonsa.
Musliminaisen serkku oli aiemmin tappanut naisen isän poistaakseen "häpeän" suvusta, koska isä oli kieltäytynyt surmaamasta tytärtään suhteen takia. Tämä johti siihen, että naisen veli kostaa isänsä kuoleman tappamalla serkun. Kylän muslimit syyttivät kristittyjä näistä muslimien tekemistä häpeämurhista.
Hyökätessään kirkkoon muslimiväkijoukko räjäytti useita kaasupulloja kirkossa, veti alas ristin ja kupolit ja poltti kaiken kirkon sisältä. Katibatibia koptiyhdistyksen aktivisti Ramy Kamel lähetti hyökkäyksen aikana hätähuudon koptien kylän puolesta Coptic Hope satelliitti-tv:n kautta. Hän ilmoitti myös, että palavan kirkon sisällä oleviin pastoriin ja diakoneihin ei saatu yhteyttä ja he eivät vastanneet puhelimeensa.
Samaan aikaan muslimien väkijoukko oli murtautunut useiden koptien koteihin ja käskeneet heitä lähtemään kylästä. Koptit ovat paenneet ja osa piiloutui musliminaapureidensa koteihin.
Silminnäkijät sanoivat, että väkijoukko huusi hyökkäyksen aikana "Allahu Akbar" (Allah vallitsee) ja vannoivat että tulevat aamulla rukoilemaan Mekkaan päin kumartuneena kirkon raunioissa.
Lähde: Assyrian International News Agency, http://www.aina.org/news/20110304222016.htm
Lähettänyt Ihmisoikeus klo 20.22 Ei kommentteja:
Samaan aikaan muslimien väkijoukko oli murtautunut useiden koptien koteihin ja käskeneet heitä lähtemään kylästä. Koptit ovat paenneet ja osa piiloutui koteihin muslimien naapureita.
Lähettänyt Ihmisoikeus klo 21.07 Ei kommentteja: